**Opći uvjeti poslovanja**

**UPITI I POTVRDA REZERVACIJE**

Upiti i rezervacije se primaju e-mailom, telefonski ili osobno. Prilikom rezervacije gost potvrđuje da je upoznat s **OPĆIM OVJETIMA POSLOVANJA** te **KUĆNIM REDOM**. Svako kršenje i ne pridržavanje istih može rezultirati otkazom smještaja.

Rezervacija je potvrđena uplatom akontacije koja se odbija od ukupnog iznosa. Bez uplaćene akontacije vlasnik može smještajnu jedinicu iznajmiti drugom gostu. Ostatak iznosa se plaća u gotovini na dan dolaska.

Gost snosi trošak uplate akontacije. Akontacije se plaćaju sa OUR metodom plaćanja (trošak snosi uplatitelj). Ukoliko se dio troška odbije od akontacije naknadno će se platiti po dolasku.

**PROMJENA REZERVACIJE**

Ukoliko je moguće, na upit gosta vlasnik će rezervaciju promijeniti po zahtjevu gosta. Ukoliko nije moguće, gost ima pravo na otkaz rezervacije po pravilima **OTKAZA REZERVACIJA.**

**OTKAZ REZERVACIJE**

Gost ima pravo otkazati rezervaciju u bilo kojem trenutku.

* U slučaju da je otkaz izvršen 61 dana ili više od datuma dolaska rezervacije akontacija se vraća. Gost snosi troškove prijenosa novca.
* U slučaju da se otkaz vrši 60 dana ili manje do dolaska akontacija se ne vraća.
* U slučaju da gost vrši otkaz tijekom boravka naplaćuje se provedeno vrijeme rezervacije plus 30% ostatka do kraja rezervacije.

Vlasnik ima pravo otkazati rezervaciju u slučaju više sile, ili izvanrednih okolnosti koje se ne mogu predvidjeti. Gostu će u slučaju takvog otkaza biti isplaćena akontacija u cijelost.

**VAŽNO! - DOLAZAK SA KAŠNJENJEM**

Gost je dužan javiti vlasniku ukoliko dođe do kašnjenja. Ukoliko gost ne dođe do ponoći na dan početka rezervacije a nije javio kašnjenje rezervacija se smatra otkazanom te će se smještaj pružiti drugom gostu.

**OBVEZE VLASNIKA**

Vlasnik se obvezuje da će gostu pružiti dogovoreni smještaj u dogovorenom vremenu. Smještaj će odgovarati opisu te će vlasnik ukloniti bilo kakve eventualne problem koji mogu nastati tijekom boravka.

**OBVEZE GOSTA**

Gost se obvezuje da će se pridržavati **KUĆNOG REDA** i obzirno se odnositi prema smještajnoj jedinici, vlasniku te drugim gostima. U protivnom vlasnik gostu ima pravo otkazati smještaj.

**NAPOMENA**

Uplatom akontacije ili cjelokupnog iznosa za rezervaciju smještaja gost u cijelosti prihvaća ove **UVJETE**.

Kuća za odmor „Ivana“

 Veljaki 41, Kršan

 Istra, Croatia

 Vl. Irena Bašić